Η πρώτη μας ερώτηση ήταν πόσες μικροκαταστάσεις παράγουν την μακροκατάσταση ”Win”.
Λοιπόν, αυτό ήταν πολύ εύκολο, γιατί μπορούμε απλά να απαριθμήσουμε όλες τις δυνατότητες.
Έχουμε μήλο-μήλο-μήλο, πορτοκάλι-πορτοκάλι-πορτοκάλι, και ούτω καθεξής.
Άρα, η σωστή απάντηση είναι 5.
Η ερώτηση 2 ήταν λίγο πιο δύσκολη.
Ρωτούσε πόσες μικροκαταστάσεις παράγουν την μακροκατάσταση “Lose”,
δηλαδή, όταν τα τρία παράθυρα δεν δείχνουν τα ίδιo φρούτo.
Λοιπόν, ο ευκολότερος τρόπος για να το απαντήσουμε είναι να βρούμε πρώτα
πόσες δυνατές μικροκαταστάσεις υπάρχουν συνολικά για το όλο σύστημα
και στη συνέχεια ν’ αφαιρέσουμε εκείνες που γνωρίζουμε ότι είναι “Win”.
και τότε μας μένει ο αριθμός των “Lose” μικροκαταστάσεων.
Επομένως, το πρώτο μας ερώτημα είναι, "Πόσες είναι όλες οι δυνατές μικροκαταστάσεις;"
Για να τις υπολογίσουμε, παρατηρούμε ότι
στο πρώτο παράθυρο είναι δυνατό να εμφανιστούν συνολικά 5 διαφορετικά φρούτα,
και για καθένα από αυτά είναι δυνατό να εμφανιστούν στο δεύτερο παράθυρο 5 διαφορετικά φρούτα,
και για καθένα από αυτά είναι δυνατόν να εμφανιστούν στο τρίτο παράθυρο 5 διαφορετικά φρούτα.
Επομένως, ο συνολικός αριθμός είναι 5 επί 5 επί 5, το οποίο ισούται με 125.
Η απάντηση, λοιπόν, είναι 125, αλλά δεν τελειώσαμε ακόμη.
Αυτός ήταν ο συνολικός αριθμός μικροκαταστάσεων.
Ο αριθμός των “Lose” μικροκαταστάσεων είναι ο συνολικός αριθμός μείον τον αριθμό των μικροκαταστάσεων “Win”.
Έτσι, αν θυμάστε ότι οι μικροκαταστάσεις “Win” είναι 5,
τότε ο συνολικός αριθμός των μικροκαταστάσεων “Lose” είναι 120.
Δηλαδή είναι 125 μείον 5.